Na temelju članka 54. stavak 1. Zakona o ustanovama („Narodne novine“ broj 76/93., 29/97., 47/99., 35/08. i 127/19.), članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 7/17., 68/18. i 98/19.) i članka 60. Statuta Osnovne škole Ivan Goran Kovačić Čepić, Školski odbor Osnovne škole Ivan Goran Kovačić Čepić, uz prethodnu suglasnost Skupštine Istarske županije, KLASA: 012-03/20-01/11, URBROJ:2163/1-01/3-20-03 od 22. svibnja 2020., na sjednici održanoj dana 9. lipnja 2020., donosi

**IZMJENE STATUTA**

**OSNOVNE ŠKOLE IVAN GORAN KOVAČIĆ ČEPIĆ**

Članak 1.

Članak 7. Statuta (KLASA: 012-03/19-01/01, URBROJ: 2144-19-01-19-03 od 25. ožujka 2019.) mijenja se i glasi:

„Djelatnost Škole je osnovni odgoj i obvezno obrazovanje djece i mladih.

Djelatnost osnovnoškolskog odgoja i obrazovanja obavlja se kao javna služba.

U školi se mogu izvoditi redoviti, alternativni programi, međunarodni programi, programi na jeziku i pismu nacionalnih manjina. Škola ostvaruje programe osnovnog obrazovanja za darovite učenike i učenike s teškoćama prema posebno propisanim nastavnim planovima i programima.

Osnovna škola traje osam (8) godina.

U školi se mogu osnivati učenički klubovi i društva u skladu s posebnim propisima.

U školi se ostvaruje aktivnost djece i mladih u sklopu Školskog sportskog društva „Učka“.

Škola ostvaruje i različite kulturne i sportske programe kao neobavezni dio osnovnoškolskog odgoja i obrazovanja.“

Članak 2.

U članku 14. stavku 2. riječi „Ured državne uprave županije ovlašten za poslove obrazovanja“ zamjenjuju se riječima „upravno tijelo županije nadležno za poslove obrazovanja.“

Članak 3.

U članku 57. stavku 1. riječi “Uredu državne uprave“ zamjenjuju se riječima: „upravnom tijelu županije nadležnom za poslove obrazovanja.“

U članku 57. stavcima 2. i 3. riječi „Ured državne uprave“ zamjenjuju se riječima „upravno tijelo županije nadležno za poslove obrazovanja.“

Članak 4.

U članku 60. stavku 1. točki 10. riječ „obračun“ zamjenjuje se riječima „financijski izvještaj.“

Članak 5.

U članku 119. stavku 1. alineja 8. mijenja se i glasi:

„predlaže Školskom odboru usvajanje Financijskog plana, polugodišnjeg i godišnjeg financijskog izvještaja te donosi Plan nabave.“

U članku 119. stavku 1. alineji 29. riječi „Ured državne uprave“ zamjenjuju se riječima „upravno tijelo županije nadležno za poslove obrazovanja.“

Članak 6.

U članku 127. stavku 1. točki 2. riječi „propisima kojima se uređuju radni odnosi dovode do prestanka ugovora o radu“ zamjenjuju se riječima „općim propisima o radu dovode do prestanka radnog odnosa.“

Članak 7.

U članku 128. stavku 1. riječi „povjerenstvo Ministarstva“ zamjenjuju se riječju „ministra.“

U članku 128. stavku 2. riječi „povjerenstvo Ministarstva“ zamjenjuju se riječju „ministar.“

Članak 8.

Članak 130. mijenja se i glasi:

„U postupku odlučivanja o razrješenju ravnatelja temeljem članka 127. stavka 1. točaka 3. i 4. te članka 128. ovog Statuta, članovi Školskog odbora obvezni su utvrditi postojanje razloga i činjenica za razrješenje.

O prijedlogu za razrješenje ravnatelja članovi Školskog odbora odlučuju tajnim glasovanjem.

Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.

Ravnatelj koji je razriješen prije isteka mandata iz razloga navedenih u članku 127. stavak 1. točke 3. i 4. ne može se ponovno imenovati za ravnatelja ni vršitelja dužnosti ravnatelja Škole slijedećih 10 godina.“

Članak 9.

U članku 146. stavku 1. riječi „Ured državne uprave“ zamjenjuju se riječima “upravno tijelo županije nadležno za poslove obrazovanja.“

U članku 146. stavku 3. i 4. riječi „Ureda državne uprave“ zamjenjuju se riječima “upravnog tijela županije nadležnog za poslove obrazovanja.“

U članku 146. stavku 6. riječi „Uredu državne uprave“ zamjenjuju se riječima “upravnom tijelu županije nadležnom za poslove obrazovanja.“

U članku 146. stavku 9. riječi „Ureda državne uprave“ zamjenjuju se riječima “upravnog tijela županije nadležnog za poslove obrazovanja.“

Članak 10.

U članku 150. stavku 5. riječi „Ureda državne uprave“ zamjenjuju se riječima “upravnog tijela županije nadležnog za poslove obrazovanja.“

Članak 11.

U članku 159. stavku 2. riječi „Ured državne uprave“ zamjenjuju se riječima “upravno tijelo županije nadležno za poslove obrazovanja.“

Članak 12.

U članku 189. stavak 1. mijenja se i glasi:

„Ako u obavljanju svoje djelatnosti škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

Članak 13.

Izmjene Statuta stupaju na snagu osmog dana od dana objave na oglasnoj ploči.

Članak 14.

Ovlašćuje se Školski odbor da temeljem ovih Izmjena utvrdi potpuni tekst Statuta Osnovne škole Ivan Goran Kovačić Čepić.

Predsjednik Školskog odbora:

Tihana Horvatek, dipl.uč.

Ove izmjene objavljene su na oglasnoj ploči škole dana 10. lipnja 2020. i stupile su na snagu dana 18. lipnja 2020.

Ravnateljica:

Mirela Vidak, dipl.uč.

KLASA: 012-03/20-01/01

URBROJ: 2144-19-01-20-3

Purgarija Čepić, 9. lipnja 2020.